ਹਰਸ਼ਾਲੀ ਮਲਹੋਤਰਾ
ਹਰਸ਼ਾਲੀ ਮਲਹੋਤਰਾ ਇੱਕ ਭਾਰਤੀ ਬਾਲ ਅਭਿਨੇਤਰੀ ਅਤੇ ਮਾਡਲ  ਹੈ ਜੋ ਵਿੱਚ ਹਿੰਦੀ-ਭਾਸ਼ਾ ਦੀਆਂ ਫ਼ਿਲਮਾਂ ਅਤੇ ਟੈਲੀਵਿਜ਼ਨ ਵਿੱਚ ਕੰਮ ਕਰਦੀ ਹੈ। ਹਰਸ਼ਾਲੀ ਮਲਹੋਤਰਾ ਨੇ  2015 ਵਿੱਚ ਕਬੀਰ ਖਾਨ ਦੀ ਡਰਾਮਾ ਫ਼ਿਲਮ ਬਜਰੰਗੀ ਭਾਈਜਾਨ, ਜੋ ਇਸਦੀ ਸ਼ੁਰੂਆਤੀ ਫਿਲਮ ਸੀ, ਵਿੱਚ ਮੁੱਖ ਭੂਮਿਕਾ ਅਦਾ ਕੀਤੀ ਅਤੇ ਸਲਮਾਨ ਖਾਨ, ਕਰੀਨਾ ਕਪੂਰ ਅਤੇ ਨਵਾਜ਼ੁਦੀਨ ਸਿਦੀਕੀ ਨਾਲ ਕੰਮ ਕੀਤਾ। ਇਸਨੇ ਫ਼ਿਲਮ ਵਿੱਚ ਸ਼ਾਹਿਬਾ ਦੀ ਭੂਮਿਕਾ ਨਿਭਾਈ, ਜਿਸਨੂੰ "ਮੁੰਨੀ" ਦੇ ਨਾਂ ਨਾਲ ਵੀ ਜਾਣਿਆ ਜਾਂਦਾ ਹੈ, ਜੋ ਇੱਕ ਪਾਕਿਸਤਾਨੀ ਮੁਸਲਿਮ ਕੁੜੀ ਹੁੰਦੀ ਹੈ ਅਤੇ ਭਾਰਤ ਵਿੱਚ ਗੁਆਚ ਜਾਂਦੀ ਹੈ ਤੇ ਇੱਕ ਭਾਰਤੀ ਪਵਨ ਕੁਮਾਰ ਚਤੁਰਵੇਦੀ (ਸਲਮਾਨ ਖ਼ਾਨ) ਦੀ ਸਹਾਇਤਾ ਨਾਲ ਆਪਣੇ ਘਰ ਵਾਪਿਸ ਪਹੁੰਚਦੀ ਹੈ। ਮਲਹੋਤਰਾ ਨੇ ਇੱਕ ਗੂੰਗੀ ਕੁੜੀ ਦੀ ਭੂਮਿਕਾ ਨਿਭਾਈ ਜਿਸ ਲਈ ਇਸਨੂੰ ਬਹੁਤ ਸ਼ਲਾਘਾ ਮਿਲੀ ਅਤੇ ਇਸਨੂੰ ਫਿਲਮਫੇਅਰ ਸਭ ਤੋਂ ਵਧੀਆ ਨਵੀਂ ਅਦਾਕਾਰਾ ਲਈ ਨਾਮਜ਼ਦ ਕੀਤਾ ਗਿਆ ਅਤੇ ਸਕਰੀਨ ਅਵਾਰਡ ਵਧੀਆ ਬਾਲ ਕਲਾਕਾਰ  ਲਈ ਜਿੱਤਿਆ। ਇਸਨੇ ਸੀਰੀਅਲਾਂ ਵਿੱਚ ਕਬੂਲ ਹੈ (2014) ਅਤੇ ਲੌਟ ਆਓ ਤ੍ਰਿਸ਼ਾ ਟ੍ਰਿਸ਼ਾ (2014) ਵੀ ਕੰਮ ਕੀਤਾ ਅਤੇ ਇਸਨੇ ਟੀ. ਵੀ. ਕਮਰਸ਼ੀਅਲ ਅਤੇ ਪ੍ਰਿੰਟ ਵਿਗਿਆਪਨ ਲਈ ਕੰਮ ਕੀਤਾ ਜਿਨ੍ਹਾਂ ਵਿਚੋਂ ਫੇਅਰ ਐਂਡ ਲਵਲੀ, ਪੀਅਰਸ (ਕਾਸਮੈਟਿਕ), ਐਚਡੀਐਫਸੀ ਬੈਂਕ, ਹੋਰਲਿਕਸ, ਏਸ ਗਰੁੱਪ ਹਨ।